ddrg/super_eurlex huggingface dataset:
14.

pripomína, že v nadväznosti na strategické vyšetrovanie ombudsmanky týkajúce sa transparentnosti trialógov neboli odporúčania zohľadnené najmä pre neochotu Rady; domnieva sa, že keďže sa trialógy stali bežnou praxou pri dosahovaní dohôd o legislatívnych spisoch, mal by sa na ne vzťahovať vysoký stupeň transparentnosti; domnieva sa, že by to malo zahŕňať aktívne uverejňovanie príslušných dokumentov, stanovenie medziinštitucionálneho harmonogramu a všeobecné pravidlo, podľa ktorého sa rokovania môžu začať až po prijatí verejných mandátov v súlade so zásadami zverejňovania a transparentnosti, ktoré sú neoddeliteľnou súčasťou legislatívneho procesu EÚ;
I.

keďže 1. februára 2019 Spojené štáty americké oznámili, že po uplynutí 60-dňovej lehoty, ktoré Rusko malo na obnovenie plného súladu so zmluvou, pozastavia plnenie svojich povinností vyplývajúcich zo zmluvy INF a začnú proces odstúpenia od zmluvy, pokiaľ Rusko, ktoré podľa USA vecne porušuje ustanovenia zmluvy, v lehote šiestich mesiacov neobnoví súlad so zmluvou; keďže generálny tajomník NATO Jens Stoltenberg vyzval Rusko, aby využilo obdobie šiestich mesiacov, ktoré im ponúkajú USA, na to, aby sa vrátili k úplnému dodržiavaniu podmienok zmluvy;
(9)

Ombudsman by mal mať prístup ku všetkým náležitostiam potrebným na výkon jeho funkcie. Na tento účel sú inštitúcie, orgány, úrady a agentúry Únie povinné poskytnúť ombudsmanovi všetky informácie, o ktoré ich požiadal, a to bez toho, aby tým bola dotknutá jeho povinnosť podľa nariadenia Európskeho parlamentu a Rady (ES) č. 1049/2001 (2). Prístup k utajovaným skutočnostiam alebo dokumentom by mal byť v súlade s pravidlami týkajúcimi sa spracúvania dôverných informácií dotknutou inštitúciou, orgánom, úradom alebo agentúrou Únie. Inštitúcie, orgány, úrady alebo agentúry poskytujúce utajované skutočnosti alebo dokumenty by o ich utajení mali ombudsmana informovať. Na vykonávanie pravidiel spracúvania dôverných informácií dotknutou inštitúciou, orgánom, úradom alebo agentúrou Únie by sa mal ombudsman s touto inštitúciou, orgánom, úradom alebo agentúrou vopred dohodnúť na podmienkach nakladania s utajovanými skutočnosťami alebo dokumentmi a inými informáciami, na ktoré sa vzťahuje povinnosť služobného tajomstva. Pokiaľ sa ombudsman domnieva, že sa mu nedostáva požadovanej pomoci, mal by o tom informovať Európsky parlament, ktorý by mal prijať vhodné opatrenia.
B.

keďže petičné právo by malo byť kľúčovým prvkom smerom k participatívnej demokracii, v ktorej je účinne chránené právo každého občana zohrávať priamu úlohu v demokratickom živote Únie; keďže petičné právo by malo posilňovať komunikáciu medzi Európskym parlamentom a občanmi Európskej únie a osobami s pobytom na jej území; keďže skutočná demokracia by mala zabezpečiť transparentnosť, účinnú ochranu základných práv a praktické zapojenie ľudí do rozhodovacích procesov;
zdôrazňuje, že s výnimkou prípadu, ak by normy v oblasti prepravy zvierat v tretích krajinách boli zosúladené s normami EÚ a ich vykonávaním by bolo možné dosiahnuť plný súlad s nariadením, prepravu živých zvierat do tretích krajín by mali upravovať dvojstranné dohody, aby sa rozdiely medzi týmito normami zmiernili, a v prípade, ak sa by sa to nepodarilo dosiahnuť, by takáto preprava mal byť zakázaná;
65.

vyzýva členské štáty, aby zvýšili investície do adaptačných postupov, ktoré zabraňujú tomu, aby sa agrochemické látky dostali do povrchových a podzemných vôd, ako aj do opatrení zameraných na obmedzenie možného vyplavovania týchto látok do vodných tokov, riek a morí; odporúča, aby sa ich používanie zakázalo na pôde, z ktorej by mohli preniknúť do podzemných vôd;
169.

uznáva, že odhalenie kódu alebo obchodných tajomstiev by rovnako odrádzalo spoločnosti od výskumu a vývoja nového kódu, pretože by bolo ohrozené ich duševné vlastníctvo; konštatuje, že vývoj umelej inteligencie by namiesto toho mal podporiť interoperabilitu modelov a ich vzájomné pôsobenie so vstupnými a modelovými údajmi;
26.

spolu so Singapurom vyzýva na slobodu plavby a preletov v tejto oblasti a zdôrazňuje, že EÚ má veľký záujem na podpore stability v juhovýchodnej Ázii; zdôrazňuje kľúčovú úlohu Regionálneho fóra ASEAN-u a východoázijského samitu pri presadzovaní dialógov o bezpečnosti medzi regiónom a mimoregionálnymi mocnosťami – Čínou a Spojenými štátmi; 27. víta program združenia ASEAN v oblasti kybernetických kapacít, ktorý začal na podnet Singapuru a ktorého cieľom je pomôcť krajinám združenia ASEAN identifikovať kybernetické hrozby a reagovať na ne; chápe, že ASEAN nemá žiadne spoločné normy týkajúce sa kybernetickej ochrany, ktoré by mohli brániť v spolupráci v oblasti kybernetickej bezpečnosti v regióne; vyzýva EÚ, aby sa podelila o svoje skúsenosti s riešením kybernetických a hybridných hrozieb a aby podporovala budovanie kapacít ASEAN v tejto oblasti; 28. vyjadruje Singapuru uznanie za nasadenie vojenských jednotiek a materiálu na podporu nadnárodnej koalície v Iraku od roku 2003 do roku 2008 a jeho ďalší príspevok k operáciám zameraným proti ISIS v Iraku a Sýrii; 29. uznáva pripravenosť Singapuru usporadúvať samity na podporu mieru a budovania dôvery v Ázii a mimo nej a jeho úlohu pri týchto samitoch;
29.

pripomína povinnosť pristúpiť k EDĽP, ktorá je stanovená v článku 6 Zmluvy o EÚ; žiada Komisiu, aby prijala potrebné kroky na odstránenie právnych prekážok, ktoré bránia uzavretiu prístupového procesu, a aby predložila nový návrh dohody o pristúpení Únie k EDĽP, ktorý bude obsahovať pozitívne riešenia námietok vznesených Súdnym dvorom Európskej únie v stanovisku 2/13 z 18. decembra 2014; domnieva sa, že jeho dokončením by sa zaviedli ďalšie záruky na ochranu základných práv občanov a obyvateľov Únie a poskytol by sa dodatočný mechanizmus na presadzovanie ľudských práv, konkrétne možnosť podať na Európsky súd pre ľudské práva sťažnosť týkajúcu sa porušovania ľudských práv vyplývajúcich z konania inštitúcie EÚ alebo vykonávania práva EÚ v členskom štáte, ktoré patria do rozsahu pôsobnosti Európskeho dohovoru o ochrane ľudských práv a základných slobôd; okrem toho zastáva názor, že judikatúra Európskeho súdu pre ľudské práva takto zabezpečí ďalšie vstupné informácie súčasným i budúcim opatreniam EÚ zameraným na dodržiavanie a podporu ľudských práv a základných slobôd v oblasti občianskych slobôd, spravodlivosti a vnútorných vecí, ktoré doplnia judikatúru Súdneho dvora v tejto oblasti;
10.

očakáva, že v budúcnosti sa pri rozhodovaní o umiestnení alebo premiestnení sídiel agentúr budú v plnej miere rešpektovať právomoci Európskeho parlamentu i Rady ako spoluzákonodarcov; domnieva sa, že Európsky parlament by mal byť systematicky a za rovnakých podmienok ako Rada a Komisia zapojený do vymedzovania a posudzovania váhy kritérií na výber umiestnenia všetkých orgánov a agentúr Únie, a to transparentným spôsobom; poukazuje na to, že Európsky parlament, Rada a Komisia sa v medziinštitucionálnej dohode o lepšej tvorbe práva 13. apríla 2016 zaviazali k lojálnej a transparentnej spolupráci a že dohoda zdôrazňuje zásadu rovnosti spoluzákonodarcov, ako je zakotvená v zmluvách; zdôrazňuje význam posilnenej výmeny informácií od počiatočných fáz budúcich postupov týkajúcich sa umiestnenia agentúr, keďže takáto skorá výmena by všetkým trom inštitúciám uľahčila uplatňovanie ich práv a výsad;
—

so zreteľom na publikáciu CanCon Cancer Control Joint Action z roku 2017 s názvom Európska príručka zlepšovania kvality v komplexnom boji proti rakovine (European Guide on Quality Improvement in Comprehensive Cancer Control),
R.

keďže Rada Európy v roku 2017 upozornila na to, že viaceré jej členské štáty sa snažia obmedziť právne predpisy upravujúce prístup k umelému prerušeniu tehotenstva a antikoncepcii, čo by bolo ohrozením sexuálnych a reprodukčných práv žien; keďže v podobnom duchu vydali Výbor OSN pre odstránenie diskriminácie žien (CEDAW) a Výbor pre práva osôb so zdravotným postihnutím (CRPD) v auguste 2018 spoločné vyhlásenie, v ktorom zdôraznili, že prístup k bezpečnému a zákonnému umelému prerušeniu tehotenstva a k súvisiacim službám a informáciám sú základnými aspektmi reprodukčného zdravia žien, a zároveň krajiny dôrazne vyzvali, aby ukončili regresívny postoj k sexuálnym a reprodukčným právam žien a dievčat, pretože to ohrozuje ich zdravie a život; keďže Európsky parlament uznal upieranie bezpečného a legálneho prístupu k umelému prerušeniu tehotenstva za násilie páchané na ženách;
11.

víta, že Singapur súhlasil s vytvorením registračného systému pre zemepisné označenia, ktorý bude chrániť približne 190 zemepisných označení EÚ s možnosťou doplnenia neskôr; pripomína, že v roku 2016 vyviezla EÚ do Singapuru agropotravinárske výrobky v hodnote 2,2 mld. EUR, a poznamenáva, že Singapur je piaty najväčší ázijský trh pre vývoz potravín a nápojov EÚ, pričom poskytuje významné možnosti vývozu pre agropotravinárske výrobky poľnohospodárov a výrobcov z EÚ, víta preto záväzok Singapuru v tejto dohode zachovať nulové clo na agropotravinárske výrobky a zaviesť systém certifikácie podnikov EÚ určených na produkciu mäsa, ktoré chcú vyvážať do Singapuru; vyjadruje však poľutovanie nad tým, že dohoda neposkytuje automatickú ochranu pre 196 zemepisných označení EÚ uvedených v prílohe ku kapitole o právach duševného vlastníctva, keďže všetky zemepisné označenia – bez ohľadu na ich pôvod — sa budú musieť preskúmať a uverejniť (s prípadnými námietkami) v súlade s postupom registrácie v Singapure, aby boli chránené; zdôrazňuje, že vykonávacie právne predpisy týkajúce sa zemepisných označení, ktorými sa zriaďuje register zemepisných označení v Singapure a postup registrácie zemepisných označení, nadobudnú účinnosť ratifikáciou dohody Európskym parlamentom; vyzýva singapurské orgány, aby okamžite začali pracovať na postupe registrácie a urýchlene vytvorili register a uviedli ho do platnosti v čase ratifikácie tejto dohody zo strany Európskeho parlamentu; nabáda Komisiu, aby naďalej intenzívne spolupracovala so singapurskými orgánmi s cieľom zabezpečiť, aby bol čo najvyšší počet zemepisných označení EÚ chránený v súlade s podmienkami ochrany stanovenými v dohode o voľnom obchode, a to bez akýchkoľvek výnimiek alebo obmedzení (vrátane príloh alebo poznámok pod čiarou);
47.

uznáva, že elektronické zdravotníctvo môže pomôcť zabezpečiť udržateľnosť zdravotných systémov znížením niektorých nákladov a že môže predstavovať dôležitú súčasť riešenia aktuálnych výziev v oblasti zdravotnej starostlivosti zo strany EÚ; zdôrazňuje, že interoperabilita elektronického zdravotníctva by mala byť prioritou s cieľom zlepšiť globálne záznamy pacientov a kontinuitu starostlivosti, pri súčasnom zabezpečení ochrany súkromia pacientov; domnieva sa, že by sa mala venovať osobitná pozornosť poskytovaniu jednoduchého prístupu k zdravotnej starostlivosti všetkým pacientom, a to najmä starším ľuďom a osobám so zdravotným postihnutím; v tejto súvislosti navrhuje, aby členské štáty prijali opatrenia s cieľom investovať do digitálnej gramotnosti občanov a zvýšiť počet nových riešení pre starnúce obyvateľstvo, pričom využijú všetky dostupné prostriedky na to, aby sa zabránilo vylúčeniu prostredníctvom digitalizácie;
21.

vyzýva PK/VP, ESVČ a členské štáty, aby vo svojich dialógoch so saudskoarabskými orgánmi upozornili na prípady Ludžajn al-Hadlúlovej, Ímán an-Nafdžánovej, Azízy al-Júsufovej, Samar Badawíovej, Nasíme as-Sádaovej a všetkých ostatných obhajkýň ľudských práv a žiadali o ich prepustenie; trvá na tom, že až do ich prepustenia by diplomati EÚ mali vyzývať saudskoarabské orgány, aby zaručili ich bezpečnosť a aby plne vyšetrili údajné mučenie;
11.

zdôrazňuje, že podmienkou dôveryhodnosti a legitímnosti tohto režimu je jeho plný súlad s čo najprísnejšími normami, pokiaľ ide o ochranu a dodržiavanie riadnych procesných práv dotknutých osôb alebo subjektov; v tejto súvislosti trvá na tom, že rozhodnutia o zaradení jednotlivcov alebo subjektov do zoznamu a ich vyňatí zo zoznamu by mali byť založené na jasných, transparentných a jednoznačných kritériách a mali by priamo súvisieť so spáchaným trestným činnom, aby bolo zaručené právo na dôkladné súdne preskúmanie a nápravu; žiada o systematické začleňovanie jasných a konkrétnych kritérií a metód na zrušenie sankcií a vyradenie zo zoznamu;
ab)

vzhľadom na to, že Európsky parlament je spoluzákonodarca, pokiaľ ide o civilnú časť rozpočtu SZBP, ktorý spravuje Útvar pre nástroje zahraničnej politiky (FPI), posilniť dohľad Európskeho parlamentu nad činnosťami osobitných zástupcov EÚ a zvýšiť úroveň ich zodpovednosti a transparentnosti ich práce, pričom treba pripomenúť, že tento cieľ možno dosiahnuť prostredníctvom pravidelných výmen informácií o plnení ich mandátu, o ich práci a výsledkoch, a výzvach, ktorým čelia, a to vo forme pravidelných a minimálne každoročných stretnutí a výmen názorov medzi OZEÚ a príslušnými orgánmi EP, najmä jeho Výborom pre zahraničné veci a jeho Podvýborom pre ľudské práva a Podvýborom pre bezpečnosť a obranu, ako aj prostredníctvom systematickej výmeny správ a stratégií pre konkrétne krajiny, ktoré posielajú osobitní zástupcovia EÚ Politickému a bezpečnostnému výboru (PBV) v rámci Rady a ESVČ, s Európskym parlamentom; a na tento účel trvať na tom, aby sa tieto dokumenty zahrnuli do medziinštitucionálnej dohody v oblasti SZBP;
—

so zreteľom na správy Agentúry pre výskum životného prostredia z 31. mája 2018 s názvom Serial Offender: Vietnam’s continued imports of illegal Cambodian timber (Sériové porušovanie práva: pretrvávajúci dovoz nelegálneho dreva z Kambodže do Vietnamu) (4) a z 25. septembra 2018 s názvom Vietnam in Violation: Action required on fake CITES permits for rosewood trade (Vietnam a porušovanie práva: potreba konať v súvislosti s falošnými povoleniami CITES na obchod s palisandrovým drevom) (5),
I.

keďže z 90-dňovej štúdie toxicity, ktorú žiadateľ predložil, vyplynul štatisticky významný pokles hmotnosti potkanov kŕmených geneticky modifikovanou kukuricou MON 87411; keďže napriek tomu, že toto zistenie úrad EFSA nebral do úvahy, pretože ho nesprevádzali klinické príznaky súvisiace s testovanou stravou a histopatologické zmeny v tráviacej sústave, je možné, že dsRNA, ktorá sa vytvára v geneticky modifikovanej kukurici MON 87411, môže priamo interagovať s črevným mikrobiómom bez toho, aby sa priamo vstrebala do čreva, a že tým by sa mohli vysvetliť zistenia zo štúdií kŕmenia zvierat, v ktorých sa ukázali rozdiely v hmotnosti bez patologických účinkov; keďže to mal úrad EFSA ďalej skúmať;
40.

žiada inštitúcie EÚ a členské štáty, aby vynakladali väčšie úsilie na budovanie odolnosti, najmä v kybernetickej a mediálnej oblasti, vrátane mechanizmov na odhaľovanie zasahovania do volieb a boj proti nemu; žiada, aby sa zvýšila odolnosť voči kybernetickým útokom; vyjadruje hlboké znepokojenie nad skutočnosťou, že reakcia a odpoveď EÚ na ruskú propagandistickú kampaň a masívne priame dezinformačné útoky je nedostatočná a mala by sa vo väčšej miere posilniť, a to najmä pred nadchádzajúcimi európskymi voľbami v máji 2019; v tejto súvislosti zdôrazňuje, že je nutné podstatne navýšiť finančné a ľudské zdroje EÚ pre pracovnú skupinu East Stratcom; žiada o podporu európskeho odvetvia kybernetickej bezpečnosti v celej EÚ, fungujúci digitálny vnútorný trh a väčšiu angažovanosť vo výskume; v tejto súvislosti presadzuje podporu európskych hodnôt pracovnou skupinou East Stratcom v ruštine; víta prijatie akčného plánu EÚ proti dezinformáciám a vyzýva členské štáty a všetkých príslušných aktérov EÚ, aby uskutočnili príslušné kroky a opatrenia, a to najmä pred nadchádzajúcimi európskymi voľbami, ktoré sa uskutočnia v máji 2019;
af)

vytvoriť celoeurópsku sieť vnútroštátnych a miestnych špecializovaných centier, spravodajských médií, think tankov, mimovládnych organizácií a ďalších subjektov a inštitúcií, najmä NATO, ktoré sa zaoberajú hybridnou vojnou, ktorá by pomohla koordinovať ich činnosti a zhromažďovala ich zistenia; vyčleniť na tento účel primerané prostriedky; zdôrazňuje, že táto sieť by mala byť otvorená podobne zmýšľajúcim partnerom EÚ, ktorí by sa mohli podeliť o svoje skúsenosti so situáciami, keď boli terčom dezinformácií a nepriateľskej propagandy, a s bojom proti nim; zabezpečiť účinné a rýchle vykonávanie odporúčaní EÚ a NATO týkajúcich sa boja proti novým druhom hybridných hrozieb, a to aj na úrovni SBOP, a začleniť tému boja proti strategickej propagande do osnov Európskej akadémie bezpečnosti a obrany a jej siete;
30.

konštatuje, že v súčasnosti už existuje technológia umožňujúca dodržiavanie normy Euro 6, pokiaľ ide o emisie NO x pre naftové vozidlá, a to aj s ohľadom na podmienky skutočnej jazdy, pričom táto technológia nemá negatívny vplyv na emisie CO 2 ;
9.

žiada, aby Európska služba pre vonkajšiu činnosť a členské štáty v súlade so závermi Rady z 21. januára 2019 zaviedli voči vláde Nikaraguy a osobám zodpovedným za porušovanie ľudských práv, bez toho, aby to poškodilo domáce obyvateľstvo, postupný proces cielených a individuálnych sankcií, ako sú zákaz udeľovania víz a zmrazenie aktív, až do úplného dodržiavania a obnovy ľudských práv a základných slobôd v krajine, ako sa požaduje v dialógu; preto a za týchto okolností naliehavo vyzýva, aby sa spustila doložka o demokracii, ktorá je súčasťou dohody o pridružení medzi EÚ a Strednou Amerikou, ktorú podpísala aj Nikaragua, a aby bola Nikaragua vylúčená z tejto dohody;
32.

pripomína, že úroveň vykonávania odporúčaní pre jednotlivé krajiny je príliš nízka; domnieva sa, že európsky semester by sa mal zameriavať na vlastnú zodpovednosť členských štátov; naliehavo vyzýva národné a regionálne parlamenty, aby diskutovali o správach o jednotlivých krajinách a o odporúčaniach pre jednotlivé krajiny a aby spolupracovali s príslušnými aktérmi; poukazuje na to, že racionálnejší a cielenejší európsky semester by mohol túto zodpovednosť zvýšiť;
50.

pripomína, že podľa článku 17 ods. 7 Zmluvy o EÚ „zohľadňujúc voľby do Európskeho parlamentu a po príslušných konzultáciách navrhne Európska rada kvalifikovanou väčšinou Európskemu parlamentu kandidáta na funkciu predsedu Komisie“; zdôrazňuje svoje odhodlanie pokračovať v postupe tzv. hlavných kandidátov ( Spitzenkandidaten ) pre voľbu nasledujúceho predsedu Komisie v súlade s Lisabonskou zmluvou a v tejto súvislosti víta podporu Komisie a niektorých členských štátov; podčiarkuje, že v procese uvádzania predsedu Komisie do úradu majú rozhodujúci význam riadne konzultácie s Európskym parlamentom, keďže po voľbách Európsky parlament rozhodne o kandidátovi, ktorého môže podporiť väčšina jeho poslancov, a postúpi výsledok vnútorných rokovaní Európskej rade; pripomína, že kandidát musí byť vymenovaný za hlavného kandidáta jednou z európskych politických strán a v období pred voľbami do Európskeho parlamentu sa musí uchádzať o post predsedu Komisie; domnieva sa, že tento postup sa v dostatočnej miere ukázal ako vhodný, keďže posilňuje spoločenskú legitimitu volieb do Európskeho parlamentu a nadnárodnú úlohu Európskeho parlamentu ako predstaviteľa európskeho občianstva a európskej demokracie; opätovne upozorňuje, že Európsky parlament bude pripravený odmietnuť v procese uvádzania do úradu predsedu Komisie každého kandidáta, ktorý pred voľbami do Európskeho parlamentu nebol vymenovaný za hlavného kandidáta;
16.

zdôrazňuje, že komplexná a na dôkazoch založená regulácia liekov na báze konopí by sa premietla do ďalších zdrojov pre orgány verejnej moci, obmedzila by čierny trh, zabezpečila kvalitné a presné označovanie s cieľom prispieť k zlepšeniu kontroly miest predaja, obmedzila by prístup maloletých k tejto látke a zároveň by zaručila právnu istotu a bezpečný prístup pacientov k liečebnému použitiu konopí, pričom mladým ľuďom a tehotným ženám by sa venovala osobitná pozornosť;
4.

zdôrazňuje, že súbor práv a povinností vyplývajúcich z občianstva Únie nemožno neoprávnene obmedzovať; v tejto súvislosti naliehavo vyzýva členské štáty, aby využili svoje výsadné právo udeľovať občianstvo v duchu spravodlivej spolupráce, a to aj v prípadoch detí občanov EÚ, ktorí čelia ťažkostiam pri plnení kritérií na získanie občianstva podľa vnútroštátnych pravidiel; zdôrazňuje, že úspešné uplatňovanie občianskych práv predpokladá, že všetky práva a slobody zakotvené v Charte základných práv musia byť chránené a podporované, a to aj v prípade osôb so zdravotným postihnutím, ktoré by mali mať možnosť uplatňovať svoje základné práva rovnakým spôsobom ako všetci ostatní občania, a že uplatňovanie hľadiska rodovej rovnosti sa vykonáva s cieľom zabezpečiť, aby ženy mohli naplno využívať práva spojené s občianstvom EÚ;
5.

konštatuje, že do roku 2050 bude 80 % populácie EÚ žiť v mestských oblastiach, čím sa zvýši dopyt po verejnej doprave a lepšej mestskej logistike, a že rozšírenie existujúcej pozemnej infraštruktúry je často náročné a nákladné; vyzýva Komisiu a členské štáty, aby začlenili vnútrozemskú plavbu do politík v oblasti miest a prístavov a aby plne využili jej potenciál na prepravu tovaru a cestujúcich vzhľadom na to, že mnohé mestá EÚ sa nachádzajú pozdĺž vodných ciest, a to s cieľom zlepšiť kvalitu života a znížiť preťaženia;
23.

odporúča, aby Európsky parlament zohrával výraznejšiu úlohu v rozšírenej spolupráci tým, že Komisii navrhne nové formy spolupráce prostredníctvom článku 225 ZFEÚ a monitorovaním návrhov alebo existujúcej spolupráce; vyjadruje presvedčenie, že Európsky parlament by mal byť zapojený do každej fázy postupu, a nemalo by sa od neho len očakávať, že udelí súhlas, a že by mal dostávať pravidelné správy a mal by mať možnosť vyjadriť sa k vykonávaniu posilnenej spolupráce;
19.

v záujme rozšírenia právomocí Európskeho parlamentu v oblasti rozpočtovej kontroly na celý rozpočet Únie navrhuje, aby sa začali rokovania medzi Radou, Komisiou a Európskym parlamentom s cieľom zabezpečiť, aby mal Európsky parlament právo na prístup k informáciám o tom, ako Rada plní svoj rozpočet, a to buď priamo alebo prostredníctvom Komisie, a aby Rada odpovedala na písomné otázky Európskeho parlamentu a zúčastňovala sa na vypočutiach a diskusiách o plnení svojho rozpočtu; zastáva názor, že ak by tieto rokovania zlyhali, Európsky parlament by mal udeliť absolutórium iba Komisii a zahrnúť do celkového absolutória samostatné uznesenia týkajúce sa rôznych inštitúcií, orgánov a agentúr Únie, čím by sa zabezpečilo, aby žiadny oddiel rozpočtu EÚ nebol bez riadnej kontroly;
10.

zdôrazňuje, že hoci by 75 % európskych zložiek IT systémov potrebných na vykonávanie CKÚ malo byť pripravených do decembra 2020, neznamená to, že do uvedeného dátumu bude k dispozícii 75 % IT systémov, keďže 25 % týchto systémov predstavujú vnútroštátne zložky, za ktoré sú zodpovedné členské štáty a v súvislosti s ktorými boli zaznamenané oneskorenia;
45.

konštatuje, že trh s elektrinou a plynom je naďalej rozdrobený a dominujú mu pôvodné kľúčové spoločnosti; naliehavo žiada orgány Bosny a Hercegoviny, aby ďalej rozvíjali dopravnú a energetickú infraštruktúru krajiny a urýchlene vytvorili funkčné energetické a dopravné reťazce; vyzýva Bosnu a Hercegovinu, aby využívala nový balík EÚ na rozvoj regionálnej prepojenosti a aby pracovala na dokončení regionálneho energetického trhu v súlade so svojimi záväzkami v oblasti klímy; zasadzuje sa za pokračovanie v investíciách do projektov v oblasti infraštruktúry, ktoré zlepšia dopravné prepojenia v rámci Bosny a Hercegoviny a so susednými krajinami; žiada, aby sa pri výbere dodávateľov dodržiavali pravidlá verejných súťaží a zásada transparentnosti s cieľom predchádzať zneužívaniu právomocí a korupcii a zaručiť výber najlepších ponúk; vyjadruje podporu návrhu na zníženie roamingových poplatkov v krajinách západného Balkánu;